CELEX: 62011FN0026
Language: mt
Date: 2011-03-08 00:00:00
Title: Kawża F-26/11: Rikors ippreżentat fit- 8 ta’ Marzu 2011 — ZZ vs Il-Kunsill

18.6.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 179/21
            
         Rikors ippreżentat fit-8 ta’ Marzu 2011 — ZZ vs Il-Kunsill
   (Kawża F-26/11)
   2011/C 179/35
   Lingwa tal-kawża: il-Franċiż
   
      Partijiet
   
   
      Rikorrent: ZZ (Brussell, il-Belġju) (rappreżentanti: S. Rodrigues u C. Bernard-Glanz, avukati)
   
      Konvenut: Il-Kunsill tal-Unjoni Ewropea
   
      Suġġett
   
   Annullament tad-deċiżjoni sabiex ir-rikorrent ma jiġix inkluż fil-lista tal-promossi għall-grad AD13 matul il-proċedura ta’ promozzjoni 2010, kif ukoll il-kundanna tal-konvenut sabiex jagħti lir-rikorrent somma għall-kumpens għad-danni morali subiti.
   
      Talbiet tar-rikorrent
   
   
               —
            
            
               tannulla d-deċiżjoni tal-Awtorità tal-Ħatra sabiex ir-rikorrent ma jiġix inkluż fil-lista tal-promossi għall-grad AD 13 matul il-proċedura ta’ promozzjoni 2010, peress li din id-deċiżjoni tirriżulta mill-Komunikazzjoni lill-Persunal Nru 80/10 tas-26 ta’ April 2010 u mill-Komunikazzjoni lill-Persunal Nru 81/10 tas-26 ta’ Mejju 2010;
            
         
               —
            
            
               tannulla, sa fejn meħtieġ, id-deċiżjoni tal-Awtorità tal-Ħatra li tiċħad l-ilment tar-rikorrent;
            
         
               —
            
            
               tannulla sa fejn meħtieġ, id-deċiżjoni tal-promozzjoni tal-uffiċjali AD 12 li ġew promossi għall-grad AD 13 matul il-proċedura ta’ promozzjoni 2010 (Komunikazzjoni lill-Persunal Nru 80/10 tas-26 ta’ April 2010 u Komunikazzjoni lill-Persunal Nru 81/10 tas-26 ta’ Mejju 2010);
            
         
               —
            
            
               tikkundanna lill-konvenut sabiex jagħti lir-rikorrent is-somma ta’ EUR 150 000 bħala kumpens tad-danni morali subiti;
            
         
               —
            
            
               tikkundanna lill-Kunsill tal-Unjoni Ewropea għall-ispejjeż.